अहिंसानि पुजारी माहारिनि बिफा महात्मा गान्धीनि गोथार जोनोम सान गान्धी जयन्ती सानावनो एमजिएनआरइजिए आरो जबकार्डनि बेलेबेजेनि सायाव गोख्रोंयै नायबिजिरनांगौनि दाबिजों इउ पि पि एल दोलोआ बिटिसि गं 40 बियाबनि गुबुन-गुबुन जिल्ला आरो ब्लकफोराव गोख्रों सोमावसारनाय हाबाफारि दिन्थिफुङो। बे समावनो कक्राझार जिल्लानि 10 नं देबोरगाव बिटिसि बियाबनि बेंखनाव थानाय हल्टुगाव आव देबोरगाव ब्लक इउ पि पि एल दोलोनि बानजायनायाव दिन्थिफुंनाय धर्ना हाबाफारियाव देबोरगाव बियाबनि बिजाथि बुद्ददेब मोसाहारी जबकार्ड आरो एमजिएनआरइजिए जाख्ल’नायनि हेंथायै गोख्रों नायबिजिरनो दाबि दैखांदों।